Балалыҡ һәм үҫмер йылдары аслыҡ йылдарына тура килһә лә, Тәүил үҙен бәхетле итеп тоя. Атаһы Ниғәмәтйән һәм әсәһе Миңлебәҙәр балаларын яратып, ҡурсалап ҡына үҫтерә. Кесе йәштән үк крәҫтиән хеҙмәтенә өйрәтәләр, белем алыу өсөн дә мөмкинлек бирәләр. Бәләкәс Тәүил 1-се кластан уҡ мәктәптең үҙешмәкәрлек түңәрәктәрендә ҡатнаша. Эштән һәм уҡыуҙан буш ваҡыттарында өйҙә ултырмайҙар. Ҡышын сана, саңғыла, үҙҙәре эшләп алған конькиҙарҙа шыуалар, йәйен – Ниселә, тирмән быуаһында һыу инәләр, балыҡ ҡармаҡлайҙар, еләккә йөрөйҙәр. xn-----7kcodbeuflg7a8aiyj7m.xn--p1acf